 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፖለቲካ ናይ ግዳም ጸላእትና ሃገር ንምፍራስ ብግልጺ ይጓየዩ ኣለው-ዶር ደብረፅዮን 4 ታሕሳስ 2019 ምድሓን ሕገ መንግስትን ሕብረ ብሄራዊ ፌደራሊዝምን ብዝብል መሪሕ ቃል ብኣሰናዳእነት መንግስቲ ክልል ትግራይ ንካልኣይ እዋን ዝተዳለወ መድረኽ ምኽክር ካብ ትማሊ ጀሚሩ ይካየድ ኣሎ ኣብቲ መድረኽ መልእኽቲ ዘሕለፈ ምክትል ርእሰ ምምሕዳር እቲ ክልል ዶር ደብረጽዮን ገሚካኤል ኣብታ ሃገር ኣሎ ዝበሎ ናይ ዓብላላይነት ኣተሓሳስባ ናይ ኩሎም ዜጋታት ድልየት ዘየማልእ ብምዃኑ እታ ሃገር ናብ ዝኸፍአ ዕግርግርን ምብትታንን ዝወስዳዩ ኢሉ ህወሓት ሓውን ሓሰርን ዝኾኑ ውድባት ክዋሃዱ ኣይኽእሉን ኣባላት ፈጻሚት ስራሕ ህወሓት ምስ ቀዳማይ ሚንስትር ኣብዪ ክራኸቡ እዮም ብውሽጣውን ደጋውን ሓይልታት ይግበር ብዘሎ ሃገር ናይ ምፍራስ ምንቅስቓስ ንሓደጋ ተቓላዕነትና እናርአናዮ መጺና ኢና ዝበለ ዶር ደብረጽዮን እቶም ሓይልታት ግዳም መንዮም ዝብል ግን ኣየብርሀን ወሲኹ ብደረጃ ሃገር ምዝራግ ሰላም ቅሉዕ ዝኾነ ጥሕሰት ሕገ መንግስትን ልዕልነት ሕግን ከም ዘሎ ተዛሪቡ ናይ ግዳም ጸላእትና ሃገርና ምድኻም ጥራሕ እንተይኮነስ ምፍራስውን ኣድላዪ እዩ ብምባል ብግልጺ ይጓየዩ ኣለዉ እዚ መድረኽ ድማ ካብ ዝሓለፈ ጌጋታት ብምምሃር ንዝሓሸ ጉዕዞ ኣብ ዝሕግዝ ድምዳመ ዝብጸሐሉ ክኸውን ይኣምን ኢሉ ብተወሳኺ ዜጋታት ኣብ ሃገሮም ተንቀሳቒሶም ንምስራሕ ዝተጸገሙሉን ንጥቕዓት ዝተቓልዑሉን እዋን ምዃኑ ብምሕባር እታ ሃገር ኣብ ኣዝዩ ዘፍርሕ ኩነታት ከም እትርከብ ተዛሪቡ ስለ ዝኾነ ድማ ኢትዮጵያ ካብቲ ኣትያቶ ዘላ መዋጥር ክትወጽእ እንታይ ክግበር ኣለዎ? 